Title: Apo tēn Eggrammatosynē stē Logiosynē
Description: "Στην παρούσα μελέτη η συγγραφέας, γνωστή από τις παλαιότερες εργασίες της για την εκπαίδευση στη βενετοκρατούμενη Κέρκυρα και στη Ζάκυνθο, επιχειρεί μία σχηματική αφήγηση για την εκπαίδευση των βενετών υπηκόων και δίνει μία συνοπτική παρουσίαση των εκφάνσεων της παιδείας τους. Η διάταξη της ύλης στα πρώτα κεφάλαια καθορίστηκε με βάση την απαίτηση ενός αμύητου αναγνώστη για την προσέγγιση της εποχής της βενετοκρατίας καθώς και για τη γνώση των ευκαιριών και των δυνατοτήτων εκπαίδευσης των βενετών υπηκόων στον γενέθλιο τόπο και έξω από αυτόν, στον ιταλικό χώρο και στις εκπαιδευτικές εστίες του τουρκοκρατούμενου ελληνικού χώρου και της Ανατολής.

Στη συνέχεια, μέσα από ένα συστηματικό εράνισμα γνωστών ή λιγότερο επεξεργασμένων βιβλιογραφικών πληροφοριών και εκμετάλλευσης αρχειακών τεκμηρίων, παρουσιάζονται οι καρποί της εκπαίδευσης και των σπουδών τους, έτσι όπως αποτυπώνονται στην εκδοτική δραστηριότητα, στη συγγραφική παραγωγή, στα μεταφραστικά εγχειρήματα, στην κατοχή βιβλιακών συλλογών, στη συμμετοχή τους στα φιλολογικά σαλόνια της Βενετίας και στις συνάξεις των ακαδημιών. Στην τελευταία ενότητα η συγγραφέας καταθέτει κειμενικά παραδείγματα που ανοίγουν τον διάλογο για την ελληνομάθεια και την ιταλομάθεια των Ελλήνων βενετών υπηκόων καθώς και για την καλλιέργεια μιας φιλοβενετικής ιδεολογίας και την ανάδυση μιας εθνικής ταυτότητας."--
Subjects: History, Education, Intellectual life, Colonies, Relations
Places: Venice (Italy), Italy, Venice, Greece, Byzantine Empire
Time periods: 697-1508, 1508-1797, 1081-1453, 1453-1821